સુરત, તા. 3 : હોમગાર્ડમાં ફરજ બજાવતી 24 મહિલાઓએ શહેર પોલીસ કમિશનર પહોંચી શારીરિક અને માનસિક જાતીય શોષણની ફરિયાદ કમિશનરને કરી હોવાનું પ્રકાશમાં આવ્યું છે. હોમગાર્ડની ફરજ બજાવતી મહિલાઓએ ઉપલા અધિકારીઓ પર આરોપ લગાવતાં કહ્યું હતું કે, અમને ઘરકામ સોંપવામાં આવે છે તેમ જ ખોટી રીતે અમને સ્પર્શ પણ કરવામાં આવે છે. દેશભરમાં મહિલાઓ સાથે થઈ રહેલાં જાતીય શોષણના મામલે આજે શહેરની હોમગાર્ડની મહિલાઓએ પણ પોતાનો અવાજ બુલંદ કર્યો હતો.